jkorsvik/nowiki_second_scrape_merged huggingface dataset:
Morten Sætra

Morten Sætra (født 18. juni 1997 i Drammen) er en norsk fotballspiller som spiller for Strømsgodset.Han er bror til Lars Sætra.


== Referanser ==


== Eksterne lenker ==
(en) Morten Sætra – Transfermarkt 
(no) Morten Sætra – Norges Fotballforbund 
(en) Morten Sætra – FBref
Pañcapāramitānirdeśa

Pañcapāramitānirdeśa (sanskrit: āryapañcapāramitānirdeśanāmamahāyānasūtra eller pañcapāramitānirdeśasūtra, devanagari: र्यपचप्रमित्निर्देअन्ममह्य्नस्त्र eller पचप्रमित्निर्देअस्त्र, tibetansk: ཕར་ཕྱིན་ལྔ་བསྟན་པའི་མདོ།, wylie: phar phyin lnga bstan pa'i mdo eller  'phags pa pha rol tu phyin pa lnga bstan pa zhes bya ba theg pa chen po'i mdo) er en av de mindre prajñāpāramitātekstene. Teksten finnes i Kanguyr i den tibetanske buddhistiske kanon. Den er også bevart på kinesisk, i form av en avart på fem ulike tekster i prajñāpāramitābiblioteket til Xuánzàng.
Still I Rise (album)

Still I Rise er et album av 2Pac og Outlawz som er det tredje posthume studioalbumet til 2Pac, og det første albumet til Outlawz som en gruppe (ikke til å forveksle med debuten deres Ride wit Us or Collide wit Us). Albumet mangler noen av de opprinnelige medlemmene av Outlawz og Hussein Fatal, som hadde forlatt gruppen fordi de nektet å signere en kontrakt med Death Row Records. Albumet ble utgitt 21. desember 1999, under Interscope Records.
Albumet inneholder produksjon fra 2Pacs nære produsenter Tony Pizarro, Johnny «J» og QDIII samt gjesteopptreden fra Big Syke og Nate Dogg. Albumet inneholder for det meste låter fra Shakur tid under Death Row Records.


== Sporliste ==


== Referanser ==


== Eksterne lenker ==
(en) Still I Rise på Discogs 
(en) Still I Rise på MusicBrainz
It’s Complicated

It's Complicated er en amerikansk romantisk komedie fra 2009, regissert av Nancy Meyers. Meryl Streep spiller en suksessrik bakerieier som inngår en ny affære med sin gamle flamme, spilt av Alec Baldwin. Steve Martin medvirker også i rollen som arkitekten Adam.
Filmen fikk blandet mottagelse. Skuespillerne fikk god kritikk for sine rolletolkninger, men flere anmeldere kalte handlingen forutsigbar. Birger Vestmo fra Filmpolitiet skrev at «det ligger et potensial i historien som ikke utnyttes. Filmen tryner når den tar i bruk mislykket situasjonskomikk, [...] De morsomme scenene i It's Complicated handler først og fremst om hva figurene sier, ikke det de gjør. Det er da filmen er best.» It's Complicated fikk en totalomsetning på 219 millioner dollar i billettinntekter på verdensbasis. Den ble nominert til tre Golden Globe-priser for beste komedie, beste manus (Meyers) og beste kvinnelige hovedrolle (Streep).


== Handling ==
Ekteparet Jane (Meryl Streep) og Jake (Alec Baldwin) ble skilt etter at han bedro henne med Agness (Lake Bell). 10 år senere er familien gjenforent i forbindelse med sønnens uteksaminering, og den gamle kjærligheten blusser opp igjen. Dette er et problem, fordi Jake nå er gift med Agness, noe som gjør at det plutselig er Jane som blir «den andre kvinnen». Samtidig hyrer hun arkitekten Adam (Steve Martin), som selv er skilt. Det utvikler seg til å bli en komplisert konflikt.


== Medvirkende ==
Meryl Streep som Jane Adler
Steve Martin som Adam Schaffer
Alec Baldwin som Jacob «Jake» Adler
Lake Bell som Agness Adler
Hunter Parrish som Luke David Adler
Zoe Kazan som Gabby Adler
Caitlin FitzGerald som Lauren Adler
John Krasinski som Harley
Mary Kay Place som Joanne
Rita Wilson som Trisha
Alexandra Wentworth som Diane
James Patrick Stuart som Dr. Moss


== Referanser ==


== Eksterne lenker ==
(en) It's Complicated på Internet Movie Database 
(no) It's Complicated hos Filmfront 
(sv) It's Complicated i Svensk Filmdatabas 
(da) It's Complicated i Danmark Nationale Filminstitut 
(fr) It's Complicated på Allociné 
(nl) It's Complicated på MovieMeter 
(en) It's Complicated på AllMovie 
(en) It's Complicated på Turner Classic Movies 
(en) It's Complicated på Rotten Tomatoes 
(en) It's Complicated på Metacritic
Green Glens Arena

Green Glens Arena er et kombinert innendørs- og utendørs ridekompleks i byen Millstreet i Irland. Komplekset består av et uteområde på 20 hektar samt en innendørsarena på 80 ganger 40 meter med plass til rundt 8000 tilskuere. Arenaen brukes i hovedsak til hestesport og ridestevner, men har også vært vertskap for store konserter og underholdningsarrangementer – blant annet Eurovision Song Contest 1993.


== Bakgrunn ==
Komplekset er skapt av den lokale entreprenøren Noel C. Duggan, og sto ferdig i 1973. Han oppkalte det etter favorittsangen sin, «The Green Glens of Antrim». Komplekset eies og drives fremdeles av Duggan-familien, gjennom familiebedriften Noel C. Duggan Ltd.
Ridekomplekset arrangerer hvert år flere internasjonale stevner, sprangridningskonkurranser og ridekurs.Innendørsarenaen ble opprustet i 1993 og fikk plass til 8000 publikummere. Hovedårsaken var at arenaen skulle huse Eurovision Song Contest i mai samme år. Konkurransen ble vunnet av Irland selv, representert av artisten Niamh Kavanagh og sangen «In Your Eyes». I 1995 og 1996 forsvarte bokseren Steve Collins sin verdenstittel i super mellomvekt, arrangert av World Boxing Organization (WBO). I 1995 vant han over Chris Eubank, og i 1996 beseiret han Neville Brown.I juli 2006 og juli 2014 var Green Glens Arena vertskap for den 29. og 37. utgaven av European Juggling Convention som samlet over 2000 sjonglører fra 40 land. I desember 2007 var arenaen vertskap for John Deere-show, der Deere & Company viste frem nye landbruksmaskiner. Flere store artister har også holdt konserter i Green Glens Arena, blant andre The Prodigy, Bryan Adams, James Blunt og Westlife.


== Referanser ==


== Eksterne lenker ==
Offisielt nettsted
Palais de Beaulieu

Palais de Beaulieu, også kalt Beaulieu Lausanne eller Beaulieu SA, er et konferanse- og konsertkompleks i bydelen Beaulieu i Lausanne i Sveits. Komplekset har blant annet et teaterhus, Théâtre de Beaulieu, med 1844 sitteplasser. Teaterhuset er et av de største av sitt slag i Sveits og har arrangert Eurovision Song Contest 1989 og den internasjonale ballettkonkurransen Prix de Lausanne. Den regionale tv-kanalen La Télé og Béjart Ballet Lausanne har sine hovedkvarter i komplekset.
Konferansedelen av komplekset er 11 000 kvadratmeter stort, i tillegg til en 12 000 kvadratmeter stor offentlig hage.


== Referanser ==


== Eksterne lenker ==
Offisielt nettsted 
(en) Palais de Beaulieu – kategori av bilder, video eller lyd på Commons
Potisangaba

Potisangaba er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
En middelsstor, avlang, svart trebukk, pronotum rødoransje. Antennene er noe lengre enn kroppen, slanke. Pronotum er rundet, avsmalnende forover. Dekkvingene er jevnbrede, i spissen rundede. Beina er svarte, lange og slanke.


== Utbredelse ==
Arten er kjent fra Panama.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Heteropsini Lacordaire, 1869
Slekten Potisangaba Napp & Martins, 2009
Potisangaba panama Napp & Martins, 2009


== Kilder ==
Liste over slektene
Katalog med utbredelsesdata Arkivert 2. desember 2016 hos Wayback Machine.


== Eksterne lenker ==
Bilder av artene Arkivert 10. april 2016 hos Wayback Machine.
(en) Potisangaba i Encyclopedia of Life 
(en) Potisangaba i Global Biodiversity Information Facility 
Potisangaba – detaljert informasjon på Wikispecies 
(en) Heteropsini – kategori av bilder, video eller lyd på Commons
Koncertna dvorana Vatroslava Lisinskog

Vatroslav Lisinski konserthus, kroatisk navn: Koncertna dvorana Vatroslava Lisinskog, er et konserthus og konferansesenter i Zagreb i Kroatia. Det er oppkalt etter den kroatiske komponisten Vatroslav Lisinski. Konserthuset har flere konferanserom, en liten sal med 305 plasser og en stor konsertsal med 1841 plasser.


== Bakgrunn ==
I 1957 besluttet Zagrebs bystyre å bygge en innendørs flerbruksarena i byen. En gruppe arkitekter ledet av Marijan Haberle vant arkitektkonkurransen. Byggearbeidene startet i 1961, men oversvømmelser og økonomiske problemer utsatte ferdigstillelsen. Først 29. desember 1973, tolv år etter byggestart, åpnet konserthuset dørene.
Konserthuset har vært vertskap for en rekke konserter med musikere fra de fleste musikksjangre – klassisk musikk, opera, ballett og teater. I tillegg arrangeres det jevnlig kongresser og konferanser i konserthuset. De første 30 årene hadde konserthuset rundt 10 millioner besøkende.Vatroslav Lisinski konserthus ble pusset opp i 1989 og var  vertskap for Eurovision Song Contest året etter. I 1992 ble kobbertaket byttet ut, og huset ble ytterligere pusset opp i 1999 og 2009.


== Referanser ==


== Eksterne lenker ==
(en) Offisielt nettsted 
(en) Vatroslav Lisinski Concert Hall – kategori av bilder, video eller lyd på Commons
Calycibidion

Calycibidion er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Nokså små, spinkle, blanke, brune og svarte trebukker, dekkvingene med brunlig rot og svart spiss. Antennene er tynne og noe lengre enn kroppen. Pronotum er nesten sylindrisk (ganske svakt tønneformet), omtrent dobbelt så langt som bredt, dekkvingene er jevnbrede og ender i to spisse tenner. Beina er nokså lange, lårene litt fortykkede.


== Utbredelse ==
Artene er utbredt i Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Hexoplonini Martins, 2006
Slekten Calycibidon Martins, 1971
Calycibidion multicavum Martins, 1971
Calycibidion rubricolle Galileo & Martins, 2010
Calycibidion turbidum Napp & Martins, 1985


== Kilder ==
Liste over slektene
Katalog med utbredelsesdata Arkivert 30. september 2018 hos Wayback Machine.


== Eksterne lenker ==
Bildegalleri Arkivert 30. september 2018 hos Wayback Machine.
(en) Calycibidion i Encyclopedia of Life 
(en) Calycibidion i Global Biodiversity Information Facility 
Calycibidion – detaljert informasjon på Wikispecies 
(en) Hexoplonini – kategori av bilder, video eller lyd på Commons
Pseudoplon

Pseudoplon er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, spinkle, blanke, brunrøde trebukker, dekkvingene med en gul flekk. Oversiden er glissent kledt med lange hår. Antennene er tynne og noe kortere enn kroppen. Pronotum er nesten sylindrisk (ganske svakt tønneformet), noe lengre enn bredt, dekkvingene er jevnbrede og ender i to små tenner. Beina er nokså lange, lårene litt fortykkede.


== Utbredelse ==
Artene er utbredt i Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Hexoplonini Martins, 2006
Slekten Pseudoplon Martins, 1971
Pseudoplon oculatum Martins, 1971
Pseudoplon rasile Napp & Martins, 1985
Pseudoplon transversum Napp & Martins, 1985


== Kilder ==
Liste over slektene
Katalog med utbredelsesdata Arkivert 30. september 2018 hos Wayback Machine.


== Eksterne lenker ==
Bildegalleri Arkivert 30. september 2018 hos Wayback Machine.
(en) Pseudoplon i Encyclopedia of Life 
(en) Pseudoplon i Global Biodiversity Information Facility 
Pseudoplon – detaljert informasjon på Wikispecies 
(en) Hexoplonini – kategori av bilder, video eller lyd på Commons
Tapuruia

Tapuruia er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, spinkle, blanke, brunrøde til svarte trebukker, dekkvingene med en eller to gule flekker. Antennene er tynne og omtrent så lange som kroppen. Pronotum er tønneformet, noe lengre enn bredt, dekkvingene er jevnbrede og ender i to små tenner. Beina er nokså lange, lårene litt fortykkede.


== Utbredelse ==
Artene er utbredt fra Panama i nord til Bolivia i sør.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Hexoplonini Martins, 2006
Slekten Tapuruia Lane, 1973
Tapuruia beebei (Fisher, 1944)
Tapuruia felisbertoi Lane, 1973
Tapuruia jolyi Napp & Martins, 1985


== Kilder ==
Liste over slektene
Katalog med utbredelsesdata Arkivert 30. september 2018 hos Wayback Machine.


== Eksterne lenker ==
Bildegalleri Arkivert 30. september 2018 hos Wayback Machine.
(en) Tapuruia i Encyclopedia of Life 
(en) Tapuruia i Global Biodiversity Information Facility 
Tapuruia – detaljert informasjon på Wikispecies 
(en) Hexoplonini – kategori av bilder, video eller lyd på Commons
Spinoplon

Spinoplon er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, lange og tynne, blanke, rødbrunlige trebukker. Antennene er tynne og lengre enn kroppen. Pronotum er nesten sylindrisk (ganske svakt tønneformet), mye lengre enn bredt, dekkvingene er jevnbrede og ender i en skarp tann. Beina er nokså lange, lårene lite fortykkede.


== Utbredelse ==
Artene er utbredt i Brasil og Bolivia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Hexoplonini Martins, 2006
Slekten Spinoplon Napp & Martins, 1985
Spinoplon bicolor Napp & Martins, 1985
Spinoplon inusitatum Napp & Martins, 1985
Spinoplon tutoia Martins, 2006


== Kilder ==
Liste over slektene
Katalog med utbredelsesdata Arkivert 30. september 2018 hos Wayback Machine.


== Eksterne lenker ==
Bildegalleri Arkivert 30. september 2018 hos Wayback Machine.
(en) Spinoplon i Encyclopedia of Life 
(en) Spinoplon i Global Biodiversity Information Facility 
Spinoplon – detaljert informasjon på Wikispecies 
(en) Hexoplonini – kategori av bilder, video eller lyd på Commons
Jo Vemund Svendsen

Jo Vemund Svendsen (født 1988) er en norsk dokumentarfilmskaper og journalist, opprinnelig fra Vinje i Telemark og utdannet ved journalistutdanningen ved Oslomet – storbyuniversitetet.
Han har regi, klipp og foto på kinofilmen For vi er gutta (2018) sammen med Petter Sommer. Filmen vant prisen for «Beste norske dokumentar» på Bergen Internasjonale Filmfestival 2018. Dokumentaren handler om Mannskoret fra Oslo og deres dirigent Ivar Krogh Hovd.Svendsen er tidligere USA-korrespondent og programleder i P4 Radio Hele Norge og ble i 2012 kåret til årets radiotalent i Norge under Prix Radio. Senere har han jobbet i blant annet VGTV og NTB.. Høsten 2011 jobbet han som journalist på Tommy Gulliksens 22. juli-dokumentar En liten øy i verden (2011), som ble vist på TV2.


== Referanser ==


== Eksterne lenker ==
(en) Jo Vemund Svendsen på Internet Movie Database 
(da) Jo Vemund Svendsen på Filmdatabasen
Odontolabis burmeisteri

Odontolabis burmeisteri er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor(hannen kan bli over 100 millimeter) og kraftig, blank hjortebille. Hodet, pronotums og beina er svarte. Dekkvingene er gule med en kileformet svart strek langs midten. Hannen har stort hode og forstørrede kjever, men formen på disse kan variere noe. Store hanner har gjerne lange, krumme kjever med en lang, innoverrettet tann midt på, mindre hanner har ofte kjever som er mer eller mindre sagtakkede. Hos noen hanner har kjevene en enkelt spiss, hos andre en kam av tenner i spissen. Hodet ender foran i en bred, rundet "hylle" over mandiblenes røtter. Pronotum er kraftig innsnevret bakerst. Hunnen er bredere, uten forstørrede kjever, hodet med et rundet utskudd under fasettøynene.


== Levevis ==
Larvene utvikler seg i råtne trestammer.


== Utbredelse ==
Arten lever i det sørlige India.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Odontolabini
Slekten Odontolabis Hope, 1842 – 44 arter
Odontolabis burmeisteri (Hope, 1841)


== Kilder ==
Oversikt over artene


== Eksterne lenker ==
Bildegalleri over artene, foto: Benjamin Harink
Bildegalleri
(en) Odontolabis burmeisteri i Global Biodiversity Information Facility 
(en) Kategori:Odontolabis burmeisteri – bilder, video eller lyd på Wikimedia Commons 
(en) Odontolabis – kategori av bilder, video eller lyd på Commons
Mimeoma acuta

Mimeoma acuta er en bille som hører til gruppen hornbiller i familien skarabider (Scarabaeidae).


== Utseende ==
En middelsstor, blank, rødbrun hornbille, pronotum kan være svart. Dekkvingene har en kileformet, svart flekk i midten og en svart flekk ved sidekanten nær spissen. Arten ligner mye på visse arter i slekten Cyclocephala men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.


== Levevis ==
Nesten ingenting er kjent om biologien til disse billene, men de lever i lavlandsskoger (mindre enn 1500 meter over havet). De voksne billene kommer til lys om natten og til blomstene på palmer.


== Utbredelse ==
Arten er kjent fra Honduras i nord til Ecuador i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Mimeoma Casey, 1915
Mimeoma acuta (Arrow, 1902)


== Kilder ==
Generic Guide to New World Scarab Beetles - genus Mimeoma [1]


== Eksterne lenker ==
(en) Mimeoma acuta i Encyclopedia of Life 
(en) Mimeoma acuta i Global Biodiversity Information Facility 
(en) Mimeoma acuta hos NCBI 
Dynastidae du monde- sjekkliste over artene
Cyclocephala lachaumei

Cyclocephala lachaumei er en bille som hører til gruppen hornbiller i familien skarabider (Scarabaeidae).


== Utseende ==
En middelsstor, bred, blank, gulbrun og svart hornbille. Hodet er svart, beina brune. "Snuten" er noe forlenget, bred og avrundet trapesformet. Pronotum er svart med gul ytterkant, dekkvingene brungule. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er nokså kraftig og tett punktert.


== Levevis ==
Larvene er kjent bare for et fåtall av artene i slekten, disse lever i jorda og eter på gressrøtter. De voksne billene besøker gjerne blomster for å ete pollen, og kan være viktige pollinatorer.


== Utbredelse ==
Arten er utbredt i Bolivia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala lachaumei Dechambre, 1992


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala lachaumei i Encyclopedia of Life 
(en) Cyclocephala lachaumei i Global Biodiversity Information Facility 
Cyclocephala lachaumei – detaljert informasjon på Wikispecies 
(en) Cyclocephala – kategori av bilder, video eller lyd på Commons
Chalepides fuliginosus

Chalepides fuliginosus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (10-15 millimeter), glatt, avlang, halvblankt rødbrun til svart hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. På undersiden har de en del stive hår, oversiden er helt naken, fint punktert. Hannen er noe smalere enn hunnen, og pronotum er bredest foran midten, mens den noe bredere hunnen har pronotum som er bredest nær roten. "Snuten" er avrundet. Bein og antenner er temmelig korte.


== Levevis ==
I alle fall noen av artene har et halv-akvatisk levevis og lever på vannplanter, blant annet det problematiske ugresset vannhyasint (Eichhornia crassipes). De voksne billene flyr om natten og kan komme svært tallrikt til lys.


== Utbredelse ==
Arten er utbredt i Brasil, Bolivia og Chile.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Chalepides Casey, 1915
Chalepides fuliginosus (Burmeister, 1847)


== Eksterne lenker ==
Dynastidae du Monde - nettside om arten
(en) Chalepides fuliginosus i Encyclopedia of Life 
(en) Chalepides fuliginosus i Global Biodiversity Information Facility 
Chalepides fuliginosus – detaljert informasjon på Wikispecies
Fljótsdalur

Fljótsdalur er en dal øst på Island. Det ligger et gammelt gjestgiveri her. Den er blitt formet av elven med samme navn. Innsjøen Lagarfljót og tettstedet Egilsstaðir ligger i dalen.


== Referanser ==
Kommunestyrevalget 1987

Kommunestyrevalget 1987 var et riksdekkende lokalvalg i Norge som fant sted 13. og 14. september 1987. Det ble samtidig avholdt direkte valg til fylkestinget.
Ved valget ble det valgt 13 648 representanter og 18 686 vararepresentanter til landets 448 kommuner.  Av representantene var 4 260 kvinner, en økning fra forrige kommunestyrevalg. Kvinner ble for første gang representert i samtlige kommunestyrer. Etter valget i 1983 var det ikke kvinneflertall i noen kommunestyrer. Etter dette valget hadde fem kommunestyrer kvinneflertall. Høyeste kvinneandel hadde Nannestad, med 24 av 37 representanter.3 207 648 personer hadde stemmerett ved valget. Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett for første gang. De utenlandske utgjorde om lag 61 500 personer. 2 227 255 personer avga stemme tilsvarende 69,4 % valgoppslutning, en nedgang fra forrige kommunestyrevalg. Alle unntatt én kommune gjennomførte valget som forholdstallsvalg. I Modalen var det bare ett godkjent forslag til valgliste. Det ga anledning til å avholde flertallsvalg. Hver godkjent stemmeseddel ga så mange listestemmer som antallet representanter i kommunestyret. Det var anledning til å føre over kandidater fra én valgliste til en annen.Arbeiderpartiet ble største parti ved valget, og fikk 35,9 % av stemmene. Dette ga partiet totalt 5 401 representanter, en reduksjon fra 5 764 representanter ved forrige valg. Fremskrittspartiet hadde relativt størst framgang, og stilte egen liste for første gang i mange kommuner.


== Valgresultat ==


== Resultat av ordførervalgene ==

£ BF = Felleslister
$Lok = Lokale lister


== Referanser ==